CELEX: 32021D0135
Language: sl
Date: 2020-11-12 00:00:00
Title: Delegirani sklep Komisije (EU, Euratom) 2021/135 z dne 12. novembra 2020 o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije

5.2.2021   
               
               
                  SL
               
               
                  Uradni list Evropske unije
               
               
                  L 42/9
               
            
         DELEGIRANI SKLEP KOMISIJE (EU, Euratom) 2021/135
         z dne 12. novembra 2020
         o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije
         EVROPSKA KOMISIJA JE –
         ob upoštevanju Pogodbe o delovanju Evropske unije v povezavi s Pogodbo o ustanovitvi Evropske skupnosti za atomsko energijo,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti drugega pododstavka člena 213(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 212(1) Uredbe (EU, Euratom) 2018/1046 (v nadaljnjem besedilu: finančna uredba) se rezervacije za kritje finančnih obveznosti, ki izhajajo iz finančnih instrumentov, proračunskih jamstev ali finančne pomoči, hranijo v skupnem skladu za rezervacije. Sredstva skupnega sklada za rezervacije bodo dodeljena oddelkom, ki bodo ustrezali vsakemu od teh prispevajočih instrumentov. V skladu s členom 213(1) finančne uredbe oblikovanje rezervacij za proračunska jamstva in finančno pomoč za tretje države v skupnem skladu za rezervacije temelji na dejanski stopnji rezervacij.
                  
               
                     (2)
                  
                  
                     Dejanska stopnja rezervacij bi se morala določiti na podlagi prvih stopenj rezervacij, določenih ločeno za vsako proračunsko jamstvo ali finančno pomoč tretjim državam v skladu s členom 211(2). V skladu s členom 213(2) finančne uredbe bi se morala uporabljati samo za znesek sredstev skupnega sklada za rezervacije, predvidenih za plačila unovčitev jamstev v obdobju enega leta. Dejanska stopnja rezervacij se bo uporabljala za vse oddelke v skupnem skladu za rezervacije, ki lahko ustvarijo pogojno obveznost za proračun Unije.
                  
               
                     (3)
                  
                  
                     Metodologija za izračun dejanske stopnje rezervacij bi morala temeljiti na uveljavljenih metodah za merjenje in upravljanje kreditnih tveganj, ki se široko uporabljajo v finančnem sektorju. Te metode so močno odvisne od ocene porazdelitve izgub kreditnega portfelja ločeno in skupaj za vse prispevajoče instrumente. Metodologija se osredotoča zlasti na oceno dveh elementov kreditnega tveganja – pričakovane in nepričakovane izgube.
                  
               
                     (4)
                  
                  
                     Dejanska stopnja rezervacij bi morala odražati koristi združevanja proračunskih jamstev in finančne pomoči tretjim državam z različnimi profili tveganja in vzorci denarnih tokov. Zato bi morala metodologija za določitev ravni učinkovitega oblikovanja rezervacij v skupnem skladu za rezervacije temeljiti na konceptu diverzifikacije, kar bi omogočilo optimizacijo ravni potrebnih rezervacij, ki jo zahtevajo ustrezni temeljni akti prispevajočih instrumentov.
                  
               
                     (5)
                  
                  
                     Korelacija izgub med oddelki skupnega sklada za rezervacije je pomemben podatek za določitev dejanske stopnje rezervacij. Zato bi bilo treba vzpostaviti zanesljiv pristop za oceno ravni korelacije med oddelki.
                  
               
                     (6)
                  
                  
                     Dejanska stopnja rezervacij je osnova za Komisijin izračun prispevka iz proračuna za oblikovanje rezervacij v skladu s členom 211(4)(a) finančne uredbe, za vsako dopolnitev skupnega sklada za rezervacije v skladu s členom 213(4)(b) finančne uredbe ali za vračilo morebitnega presežka rezervacij v proračun v skladu s členom 213(4)(a) finančne uredbe za vsak prispevajoči instrument ločeno. Dejansko stopnjo rezervacij bi moral zato finančni upravitelj sredstev skupnega sklada za rezervacije (v nadaljnjem besedilu: finančni upravitelj) izračunati v skladu z letnim proračunskim postopkom.
                  
               
                     (7)
                  
                  
                     V skladu s členom 213(1) finančne uredbe ta dejanska stopnja rezervacij zagotavlja raven zaščite pred finančnimi obveznostmi Unije, enako ravni, ki bi jo zagotavljale zadevne stopnje rezervacij, če bi se sredstva hranila in upravljala ločeno. Če informacije, ki so potrebne za skrben izračun dejanske stopnje rezervacij, niso na voljo v celoti, bi moralo biti finančnemu upravitelju dovoljeno, da določi dejansko stopnjo rezervacij v višini 100 % kot zaščitni ukrep za zagotovitev skladnosti z navedenim členom.
                  
               
                     (8)
                  
                  
                     V skladu s členom 282(3)(g) finančne uredbe se člen 213 navedene uredbe o dejanski stopnji rezervacij uporablja šele od datuma začetka uporabe večletnega finančnega okvira za obdobje po letu 2020. Zato bi bilo treba ta sklep uporabljati od istega datuma –
                  
               SPREJELA NASLEDNJI SKLEP:
         
            Člen 1
            
               1.   Komisija finančnemu upravitelju predloži naslednje informacije:
               
                           (a)
                        
                        
                           napovedi prilivov in odlivov za zadevne oddelke skupnega sklada za rezervacije za zadevno obdobje;
                        
                     
                           (b)
                        
                        
                           druge relevantne informacije, potrebne za presojo ustreznosti rezervacij, na podlagi metodologije za izračun dejanske stopnje rezervacij.
                        
                     
            
               2.   Finančni upravitelj izračuna dejansko stopnjo rezervacij, ki se uporablja za zadevno letno obdobje, v skladu s proračunskim postopkom, pri čemer uporabi podatke, ki se zagotovijo v skladu s členom 1.
               Vendar finančni upravitelj z odstopanjem od prvega pododstavka glede skladnosti s proračunskim postopkom čim prej izračuna dejansko stopnjo rezervacij, ki se uporablja za prvo letno obdobje, pri čemer uporabi razpoložljive in relevantne informacije.
            
            
               3.   Finančni upravitelj izračuna dejansko stopnjo rezervacij z uporabo metodologije iz priloge. Finančni upravitelj izračunu dejanske stopnje rezervacij priloži oceno tržnih razmer in vse druge relevantne predpostavke, določene v metodologiji, ki se uporabi za izračun.
            
         
         
            Člen 2
            
               1.   Finančni upravitelj lahko za izpolnitev zahteve iz člena 213(1) finančne uredbe določi dejansko stopnjo rezervacij v višini 100 %, da se zagotovi raven zaščite pred finančnimi obveznostmi Unije, enaka ravni, ki bi jo zagotavljale zadevne stopnje rezervacij, če bi se sredstva hranila in upravljala ločeno.
            
            
               2.   Odstavek 1 se uporablja le, kadar podatki v zvezi s pomembnim prispevajočim instrumentom v skupnem skladu za rezervacije, ki so bistveni za skrben izračun dejanske stopnje rezervacij, niso na voljo v celoti.
            
         
         
            Člen 3
            Ta sklep začne veljati dvajseti dan po objavi v Uradnem listu Evropske unije.
            Uporablja se od datuma začetka uporabe večletnega finančnega okvira za obdobje po letu 2020.
         
         
            V Bruslju, 12. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 193, 30.7.2018, str. 1.
      
      
         
            PRILOGA
            
               1.   
               
                  Dejanska stopnja rezervacij skupnega sklada za rezervacije se izračuna ob upoštevanju zneska pričakovanih in nepričakovanih izgub za vsak prispevajoči instrument in deleža diverzifikacije, ki odraža korelacijo med izgubami prispevajočih instrumentov, v skladu z naslednjo formulo:
               
            
            
               
            pri čemer je:
            
               EPR
               t – dejanska stopnja rezervacij, izražena kot odstotek zneska sredstev, predvidenih za plačila unovčitev jamstev za leto t, če bi se rezervacije za prispevajoče instrumente hranile in upravljale ločeno;
            
               EL
               i,t – pričakovana izguba za oddelek i za leto t, ki jo za zadevni oddelek določijo odredbodajalske službe in predstavlja znesek sredstev, ki je potreben za plačilo pričakovanih unovčitev jamstev za leto t;
            
               UL
               i,t – nepričakovana izguba za oddelek i za leto t, ki jo za zadevni oddelek določijo odredbodajalske službe in predstavlja volatilnost (standardni odklon) pričakovane izgube za oddelek;
            
               i,j – oddelek ;
            
               t – leto , pri čemer T predstavlja celotno obdobje trajanja za zadevni oddelek;
            
               x
               t – koeficient prilagoditve, izražen kot odstotek UL
               i,t za leto t, ki odraža razpon, potreben za kritje kratkoročne volatilnosti ocen izgub, in zagotavlja dodatno zaščito pred nezadostno likvidnostjo;
            
               ρ
               i,j – korelacijska matrika med izgubami posameznih oddelkov v celotnem obdobju trajanja prispevajočih instrumentov;
            
               DR – delež diverzifikacije, ki odraža razliko med vsoto nepričakovanih izgub v celotnem obdobju trajanja vseh prispevajočih instrumentov v imenovalcu in skupnih nepričakovanih izgub v celotnem obdobju trajanja za vse oddelke, izračunan z naslednjo formulo:
            
               
            
               2.   
               
                  Delež diverzifikacije izračuna finančni upravitelj za leto t na podlagi podatkov odredbodajalskih služb in ocen korelacijske matrike.
               
            
            
               3.   
               
                  Korelacijsko matriko med oddelki določi finančni upravitelj na podlagi preteklih podatkov, če so na voljo, oziroma približkov za oddelke z uporabo javno dostopnih podatkov (na primer indeksov obveznic/delniških indeksov), ki predstavljajo geografsko ali sektorsko pokritost za zadevne oddelke. Finančni upravitelj lahko prilagodi korelacijsko matriko, da se upoštevajo tržne razmere in drugi relevantni dejavniki.